ai4bharat/Pralekha huggingface dataset:
राष्ट्रपती कार्यालय
राष्ट्रपतींच्यावतीने 7 आणि 8 जून रोजी राष्ट्रपती भवन येथे पदसिद्ध अभ्यागत या नात्याने केंद्रीय संस्थाच्या परिषद 2022 चे आयोजन
नवी दिल्ली, 4 जून 2022
भारताचे राष्ट्रपती रामनाथ कोविंद केंद्रीय उच्च शिक्षण संस्थाचे अभ्यागत आहेत या नात्याने त्यांच्यावतीने 7 आणि 8 जून 2022 रोजी राष्ट्रपती भवनात ‘अभ्यागत परिषद 2022’ चे आयोजन करण्यात आले आहे.
राष्ट्रपतींच्या हस्ते दि.7 जून 2022 रोजी संशोधन आणि तंत्रज्ञान विकास या श्रेणींमध्ये ‘2020 अभ्यागत पुरस्कार प्रदान’ केले जाणार आहेत. याप्रसंगी केंद्रीय शिक्षण आणि कौशल्य विकास आणि उद्योजकता मंत्री, धर्मेंद्र प्रधान आणि इतर मान्यवर उपस्थिती राहणार आहेत.
अभ्यागत पुरस्कार प्रदान केल्यानंतर, परिषदेत विद्यापीठ अनुदान आयोग ‘यूजीसी’ चे अध्यक्ष प्रा. एम. जगदेश कुमार यांचे 'आझादी का अमृत महोत्सवा’मध्ये उच्च शिक्षण संस्थांची भूमिका आणि जबाबदाऱ्या' या विषयावर सादरीकरण होणार आहे.
परिषदेच्या दुसऱ्या दिवशी म्हणजे 8 जून, 2022 रोजी, विविध विषयांवर सादरीकरणे आणि चर्चा होणार आहे. यामध्ये उच्च शिक्षण संस्थांची आंतरराष्ट्रीय क्रमवारी; शैक्षणिक-उद्योग आणि धोरण-निर्माते यांच्यातील सहयोग; शाळा, उच्च आणि व्यावसायिक शिक्षण एकत्रित करणे; उदयोन्मुख आणि विघटनकारी तंत्रज्ञानामध्ये शिक्षण आणि संशोधन अशा विषयांचा समावेश आहे.
राष्ट्रपती 161 केंद्रीय उच्च शिक्षण संस्थांचे  पदसिद्ध अभ्यागत आहेत. या परिषदेमध्ये 53 केंद्रीय उच्च शिक्षण संस्थाचे प्रतिनिधी प्रत्यक्ष उपस्थित राहणार आहेत, तर इतर संस्था दूरदृश्य प्रणालीव्दारे, आभासी पद्धतीने जोडल्या जाणार आहेत. याशिवाय 161 उच्च शिक्षण संस्थांचे प्रमुख, केंद्रीय शिक्षण आणि कौशल्य विकास आणि उद्योजकता मंत्री, धर्मेंद्र प्रधान, शिक्षण राज्यमंत्री डॉ. सुभाष सरकार, शिक्षण मंत्रालयाचे सचिव , विद्यापीठ अनुदान आयोगाचे अध्यक्ष, राष्ट्रीय व्यावसायिक शिक्षण आणि प्रशिक्षण परिषदेचे अध्यक्ष, आणि ‘एआयसीटीई’ चे अध्यक्ष देखील परिषदेला उपस्थित राहणार आहेत.
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
संरक्षण मंत्रालय
कट्टुपल्ली येथील एल अँड टी कंपनीच्या परिसरात सर्वेक्षण जहाज  प्रकल्पातील ‘संशोधक’ या चौथ्या जहाजाचे आज 13 जून 2023 रोजी जलावतरण झाले
नवी दिल्ली, 13 जून 2023
सर्वेक्षण जहाज   प्रकल्प या एल अँड टी/ जीआरएसई यांच्यातर्फे बांधणी करण्यात येत असलेल्या चार सर्वेक्षण जहाज बांधणी प्रकल्पामधील ‘संशोधक’ या चौथ्या जहाजाचे आज, 13 जून 2023 रोजी चेन्नईतील कट्टुपल्ली येथे जलावतरण करण्यात आले. या जलावतरण सोहोळ्याचे प्रमुख अतिथी म्हणून भारत सरकारचे मुख्य हायड्रोग्राफर व्हाईस अॅडमिरल अधीर अरोरा उपस्थित होते. नौदलाची सागरी परंपरा जपत, त्यांच्या पत्नी तन्वी अरोरा यांनी अथर्ववेदामधील मंत्रोच्चारांच्या घोषामध्ये या जहाजाचे जलावतरण केले. सदर प्रकल्पातील जहाजांच्या सर्वेक्षण करणारे किंवा नव्या गोष्टी शोधणारे जहाज या प्राथमिक भूमिकेचे निदर्शक म्हणून या जहाजाला ‘संशोधक’ म्हणजे ‘संशोधन करणारे, अन्वेषण करणारे जहाज’ असे नाव देण्यात आले आहे.
केंद्रीय संरक्षण मंत्रालय आणि कोलकाता येथील गार्डन रीच जहाजबांधणी आणि अभियंते  यांच्या दरम्यान 30 ऑक्टोबर 2018 रोजी या चार एसव्हीएल जहाजांच्या बांधणीसाठीच्या करारावर स्वाक्षऱ्या झाल्या होत्या.जहाज बांधणी धोरणानुसार, या प्रकल्पातील पहिले जहाज कोलकाता येथील जीआरएसई कंपनीच्या परिसरात आणि उर्वरित तीन जहाजांच्या उभारणी कामाचे उप-कंत्राट कट्टुपल्ली येथील एल अँड टी जहाजबांधणी कंपनीला देण्यात आले होते.या प्रकल्पातील संधायक, निर्देशक आणि ईक्षक या पहिली तीन जहाजांचे जलावतरण अनुक्रमे 05 डिसेंबर 2021, 26 मे 2022 आणि 26 नोव्हेंबर 2022 या दिवशी करण्यात आले होते.
सध्या सेवेत असलेल्या संधायक श्रेणीतील सर्वेक्षण जहाजांच्या ऐवजी आता एसव्हीएल जहाजे तैनात करण्यात येणार आहेत. या नव्या जहाजांमध्ये सागरशास्त्रीय माहिती गोळा करण्यासाठी अत्याधुनिक हायड्रोग्राफिक उपकरणे बसवण्यात आलेली आहेत. ही एसव्हीएल प्रकारची जहाजे 110 मीटर लांब, 16 मीटर रुंद आणि 3400 टन वजनाची आहेत. स्टील ऑथॉरिटी ऑफ इंडिया या कंपनीतर्फे निर्मित स्वदेशी पद्धतीने विकसित डीएमआर 249-ए या प्रकारच्या पोलादापासून या जहाजांचा मुख्य भाग तयार केला आहे.
बंदरे आणि दिशादर्शक मार्गांजवळच्या संपूर्ण किनारपट्टीचे आणि खोल पाण्यातील सागरशास्त्रीय सर्वेक्षणाचे काम करणे ही या चार सर्वेक्षण मोटर बोटी आणि एक अखंड हेलिकॉप्टर वाहून नेण्याची क्षमता असलेल्या जहाजांची मुख्य भूमिका आहे. त्याचबरोबर संरक्षण संबंधी कारवाया तसेच नागरी उपयोगासाठी आवश्यक असलेली सागरशास्त्रीय आणि भूभौतिक माहिती गोळा करण्याचे कार्य देखील या जहाजांवर सोपवण्यात येणार आहे. तसेच दुय्यम भूमिकेत, ही जहाजे मर्यादित स्वरुपात संरक्षणविषयक मोहिमा, मानवतावादी मदत आणि आपत्कालीन मदत यासंदर्भात कार्य करण्यास सक्षम असून आपत्ती काळात रुग्णालय जहाजे म्हणून देखील ही जहाजे सेवा देऊ शकतील.
या सर्वेक्षण जहाजांच्या बांधणीमध्ये 80% स्वदेशी बनावटीच्या सामग्रीचा वापर करण्यात आला असून त्यामुळे भारतीय उत्पादन उद्योगांतर्फे संरक्षण सामग्रीच्या उत्पादनाची सुनिश्चिती झाली आहे. त्याचसोबत, मोठ्या प्रमाणात रोजगार निर्मिती आणि भारतामध्येच युध्दनौकांची बांधणी करण्याच्या क्षमतेत वाढ होईल. चौथ्या एसव्हीएल जहाजाच्या जलावतरणामुळे आपल्या सरकारच्या ‘मेक इन इंडिया’ आणि ‘आत्मनिर्भर भारताच्या’ संकल्पनेचा भाग म्हणून स्वदेशी बनावटीच्या जहाजबांधणीच्या आपण केलेल्या निश्चयाला अधिक बळ मिळाले आहे.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
पंतप्रधान कार्यालय
बँक ठेव विमा कार्यक्रमात उद्या पंतप्रधान ठेवीदारांना संबोधित करणार
नवी दिल्ली : 11 डिसेंबर 2021
पंतप्रधान नरेंद्र मोदी विज्ञान भवनात 12 डिसेंबर 2021 रोजी दुपारी 12 वाजता “डिपॉझिटर्स फर्स्ट: गॅरंटिड टाइम-बाउंड डिपॉझिट इन्शुरन्स पेमेंट अपटू रुपीस 5 लाख”  या कार्यक्रमाला संबोधित करतील.
ठेव विम्यामध्ये भारतातील सर्व व्यावसायिक बँकांमधील बचत, मुदत, चालू, आवर्ती ठेवी इत्यादी सर्व ठेवींचा समावेश होतो. राज्ये/केंद्रशासित प्रदेशांमध्ये कार्यरत राज्य, केंद्रीय आणि प्राथमिक सहकारी बँकांमधील ठेवी, यांचाही समावेश आहे. सरकारने सुधारणेचे मोठे पाऊल उचलत बँक ठेव विमा संरक्षण 1 लाख रुपयावरून 5 लाख रुपयांपर्यंत वाढवले.
प्रति बँक प्रति ठेवीदार 5 लाख रुपये ठेव विमा संरक्षणासह गेल्या आर्थिक वर्षाच्या अखेरपर्यंत आंतरराष्ट्रीय संदर्भचिन्ह 80% च्या तुलनेत संपूर्ण संरक्षित खात्यांची संख्या एकूण खात्यांच्या 98.1% आहे.
रिझर्व बँकेच्या निर्बंधाखाली असलेल्या 16 नागरी सहकारी बँकांच्या ठेवीदारांकडून प्राप्त दाव्यांनुसार डिपॉझिट इन्शुरन्स अँड क्रेडिट गॅरंटी कॉर्पोरेशनने  अंतरिम रकमेचा पहिला हप्ता नुकताच जारी केला आहे. 1 लाखांहून अधिक ठेवीदारांच्या दाव्यांनुसार पर्यायी बँक खात्यांमध्ये 1300 कोटींहून अधिक रुपयांचा भरणा करण्यात आला आहे.
या कार्यक्रमाला केंद्रीय अर्थमंत्री, अर्थ राज्यमंत्री आणि रिझर्व बँकेचे गव्हर्नरही उपस्थित राहणार आहेत.
पर्यावरण, वन एवं जलवायु परिवर्तन मंत्रालय
भारतीय दालनाने जागतिक प्रेक्षकांसमोर सादर केले 'मिशन लाईफ'
ठळक मुद्दे:
- दालनामध्ये हवामान बदल क्षेत्रातील भारताच्या कामगिरीचे प्रदर्शन करण्यात आले.
- LT-LEDS, LiFE प्रयास से प्रभाव तक यासारखी महत्वाची कागदपत्रे प्रसिद्ध झाली.
- दालनाला सुमारे 25000 COP सहभागींनी भेट दिली.
भारताने 6 ते 17 नोव्हेंबर 2022 या कालावधीत शर्म अल शेख येथे COP 27 मध्ये LiFE- पर्यावरणासाठी जीवनशैली या संकल्पनेवर आधारित विशेष दालन उघडले होते. विविध ऑडिओ-व्हिज्युअल, लोगो, 3D मॉडेल्स, सजावट, भेट अप्स आणि इतर उप कार्यक्रमांद्वारे LiFE चा संदेश देण्यासाठी या दालनाची रचना करण्यात आली होती.
COP 27 च्या संपूर्ण कालावधीत या दालनात इतर अनेक उप कार्यक्रम आयोजित करण्यात आले होते. या उप कार्यक्रमांच्या आयोजकांमध्ये केंद्र सरकारची मंत्रालये, राज्य सरकारे, सार्वजनिक क्षेत्रातील उपक्रम , स्वायत्त संस्था / अधीनस्थ संस्था, विचारवंत आणि संयुक्त राष्ट्र संस्थांचा समावेश होता. दालनात आ 49 उप कार्यक्रमांचे आयोजन करण्यात आले होते, त्यापैकी 16 कार्यक्रमांचे आयोजन केंद्र सरकारने तर 10 कार्यक्रमांचे आयोजन राज्य सरकारांनी केले होते. या खेरीज या दालनात 23 खाजगी क्षेत्रातील कार्यक्रमही पाहायला मिळाले.
या दालनाचे उद्घाटन 6 नोव्हेंबर रोजी पर्यावरण, वन आणि हवामान बदल मंत्र्यांच्या हस्ते करण्यात आले. यानंतर संयुक्त राष्ट्र विकास कार्यक्रम  आणि UNICEF यांनी संयुक्तरीत्या COP 27 तरुण विद्वान पुरस्कार वितरण कार्यक्रम आयोजित करण्यात आला होता. कठोर निवड प्रक्रियेतून निवडलेल्या चार तरुण विद्वानांना हा पुरस्कार प्रदान करण्यात आला. भारतीय दालनात 14 नोव्हेंबर हा दिवस LiFE संबंधित कार्यक्रमांना समर्पित करण्यात आला होता. पर्यावरणपूरक आणि शाश्वत जीवनशैलीच्या प्रचारात युवक आणि मुलांचा सहभाग दर्शवण्यासाठी आणि त्यांना प्रोत्साहन देण्यासाठीच्या कार्यक्रमांचे आयोजनही याच दिवशी करण्यात आले होते.
पर्यावरण, वन आणि हवामान बदल मंत्री भूपेंद्र यादव यांनी 14 नोव्हेंबर रोजी या दालनात भारताच्या दीर्घकालीन कमी उत्सर्जन विकास धोरणाचे  प्रकाशन केले. मंत्री भूपेंद्र यादव यांनी भारतीय दालनात इं लीडआयटी शिखर परिषद निवेदन जारी केले. तसेच LiFE “प्रयास से प्रभाव तक” चा सारांश देखील जारी केला. पर्यावरण, वन आणि हवामान बदल मंत्रालयाच्या सचिव लीना नंदन यांनी देखील भारतीय दालनात आयोजित उप कार्यक्रमात सहभाग नोंदवला ज्यात तंत्रज्ञान गरज मुल्यांकनावरील DST कार्यक्रम आणि TERI च्या अनुकूलन आणि अनुकूलन तयारी प्रकल्पावर दीर्घकालीन रणनैतिक कार्यक्रमाचा समावेश आहे. 12 दिवसांच्या कालावधीत आयोजित विविध उप कार्यक्रमात अंदाजे 2000 सहभागींनी सहभाग घेतला.
दालनाला सुमारे 25000 COP सहभागींनी भेट दिली. भारतीय दालनाने अभ्यागतांना भारतीय संस्कृती, कापड आणि खाद्यपदार्थ यावरील प्रदर्शनासह तंत्रज्ञानाचा वापर करून हवामान बदलातील भारताच्या कामगिरीचे प्रदर्शन करून मंत्रमुग्ध केले. दालनात आयोजित ब्लॉक प्रिंटिंग उपक्रमात COP मधील तरुण सहभागींनी विशेषत्वाने मोठा सहभाग नोंदवला. दालनात अभ्यागतांना LiFE बॅज आणि पुस्तिका वाटप तसेच विविध उपक्रमांद्वारे मिशन लाईफचा संदेश देण्यात आला.
निती आयोग
परिवर्तनीय कृत्रिम बुद्धीमत्ता आदर्श आंतरराष्ट्रीय केंद्र उभारण्यासाठी नीती आयोग, इंटेल आणि टीआयएफआर यांचा संयुक्त प्रयत्न
(नवी दिल्ली, 11 सप्टेंबर 2018
परिवर्तनीय कृत्रिम बुद्धीमत्ता आदर्श आंतरराष्ट्रीय केंद्र संयुक्त विद्यमाने उभारण्याबाबत नीती आयोग, इंटेल आणि टाटा मूलभूत संशोधन संस्था यांनी 7 सप्टेंबरला घोषणा केली.
हा उपक्रम नीती आयोगाच्या कृत्रिम बुद्धीमत्तेसाठी राष्ट्रीय धोरणाचा एक भाग आहे. बंगळुरूतील हे केंद्र प्रामुख्याने आरोग्य, शेती आणि स्मार्ट परिवहन या तीन क्षेत्रात प्रगत संशोधन करेल.
N.Sapre/S.Kakde/P.Kor
अर्थ मंत्रालय
कोविड-19 संबंधित कर्ज प्रकरणांविषयी आराखडा अंमलबजावणीसाठी वित्त मंत्री शेड्यूल कमर्शियल बँका आणि एनबीएफसी यांचा वित्त मंत्री आढावा घेणार
कोविड-19 महामारीच्या उद्रेकामुळे बँकांवर कर्ज प्रकरणांचा आलेला मोठा ताण लक्षात घेवून या संदर्भात आराखडा करून त्याच्या अंमलबजावणीसाठी केंद्रीय वित्त आणि कॉर्पोरेट व्यवहार मंत्री निर्मला सीतारमण येत्या, गुरूवारी- दि. 3 सप्टेंबर,2020 रोजी देशातल्या शेड्यूल्ड कमर्शियल बँका आणि एनबीएफसीच्या वरिष्ठ व्यवस्थापनाबरोबर समीक्षा बैठक घेणार आहेत.
व्यवसायाच्या व्यवहार्यतेचा विचार करून कर्जांच्या ताणांसंबधी विशिष्ट चौकट तयार करण्यात येत आहे. यासाठी बँकेच्या धोरणांना अंतिम रूप देण्यासाठी आवश्यक पावले उचलण्यात येत आहेत. बँकावर आलेला कर्ज ताण कमी करण्यासाठी सुकरतेने आणि वेगाने धोरणांची अंमलबजावणी होणे आवश्यक आहे, यावर या आढावा बैठकीत भर देण्यात येणार आहे.
भारतीय निवडणूक आयोग
निवडणूक आयोगातर्फे मतदार नोंदणी अधिकारी आणि सहाय्यक मतदार नोंदणी अधिकाऱ्यांसाठी प्रमाणीकरण कार्यक्रम आणि प्रशिक्षणाचे आयोजन
नवी दिल्ली, 21 एप्रिल 2018
केंद्रीय निवडणूक आयोगाने नवी दिल्लीत 19-21 एप्रिल दरम्यान राज्यस्तरीय प्रशिक्षकांसाठी तीन दिवसांचा प्रशिक्षण आणि प्रमाणीकरण कार्यक्रम आयोजित केला होता. देशभरातून सुमारे 280 राज्यस्तरीय प्रशिक्षक या कार्यक्रमाला उपस्थित होते.
निवडणूका सुरळीत पार पडण्याची परंपरा कायम ठेवण्याचे आवाहन मुख्य निवडणूक आयुक्त ओ.पी.रावत यांनी सहभागी प्रशिक्षकांना केले. मतदार नोंदणी अधिकाऱ्यांना प्रशिक्षणात सहभागी होण्यासाठी प्रोत्साहनात्मक वातावरण निर्माण करायचे आवाहन त्यांनी केले.
निवडणूक आयुक्त सुनील अरोरा, अशोक लवासा यांनीही उपस्थितांना मार्गदर्शन केले.
B.G./S.K./P.K.
(Visitor Counter : 86
पंतप्रधान कार्यालय
अभिनेता विवेक यांच्या निधनाबद्दल पंतप्रधानांनी शोक व्यक्त केला
नवी दिल्ली, 17 एप्रिल 2021
पंतप्रधान नरेंद्र मोदी यांनी अभिनेता विवेक यांच्या अकाली निधनाबद्दल दुःख व्यक्त केले आहे.
"प्रसिद्ध अभिनेते विवेक यांच्या अकाली निधनाने अनेकांना दु:ख झाले आहे. त्यांचा विनोदी अभिनय आणि संवादांनी लोकांचे मनोरंजन केले. चित्रपट तसेच त्यांच्या वैयक्तिक आयुष्यात त्यांना पर्यावरण आणि समाजाबद्दल असणारी चिंता नेहमीच दिसून आली आहे. त्यांचे कुटुंब, मित्र आणि प्रशंसकांप्रती मी माझ्या भावना व्यक्त करतो. ओम शांती," असे पंतप्रधानांनी आपल्या ट्विटर वरील संदेशात म्हंटले आहे.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 189 कोटी 17 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 19,092 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.74% आहे.
गेल्या 24 तासात 2,876 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,36,253 वर
गेल्या 24 तासात 3,324 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 83.79 कोटी चाचण्या करण्यात आल्या. गेल्या 24 तासात 4,71,087 चाचण्या करण्यात आल्या.
रसायन आणि खते मंत्रालय
“कोविड-19 विषयक सामग्रीच्या बफर साठा” व्यवस्थापनाविषयीच्या मार्गदर्शक सूचना राज्ये/केंद्रशासित प्रदेशांना जारी
सर्व राज्ये/केंद्रशासित प्रदेशांना लस पुरवठा आणि उपलब्धतेविषयी 15 दिवस आधी सविस्तर सूचना दिली जात आहे
नवी दिल्ली, 27 जुलै 2021
केंद्रीय आरोग्य आणि कुटुंब कल्याण मंत्रालयने कोविड-19 विषयक सामग्रीच्या बफर म्हणजेच राखीव साठयाविषयीच्या मार्गदर्शक सूचना सर्व राज्ये आणि केंद्रशासित प्रदेशांना जारी केल्या आहेत. या सूचनांच्या आधारे, आवश्यक त्या सामग्रीची खरेदी प्रक्रिया प्राधान्याने सुरु करावी, असे निर्देश देण्यात आले आहेत. भविष्यात कोविड रुग्णांची संख्या वाढल्यास औषधांची पुरेशी उपलब्धता असावी या दृष्टीने हे पाऊल उचलण्यात आले आहे.
राष्ट्रीय कोविड लसीकरण कार्यक्रम वैज्ञानिक आणि साथीच्या आधारावरील पुरावे, तसेच जागतिक आरोग्य संघटनेची मार्गदर्शक ताटवे आणि जगातील उत्तम पद्धती यांच्या आधारे तयार करण्यात आला आहे. देशातील 18 वर्षे पेक्षा अधिक वयाच्या व्यक्तींचे लसीकरण डिसेंबर 2021 पर्यंत पूर्ण होण्याची अपेक्षा आहे.
राष्ट्रीय कोविड-19 लसीकरण कार्यक्रम आरोग्य कर्मचाऱ्यांच्या मोफत लसीकरण मोहिमेपासून सुरु झाला असून, त्यानंतर विविध टप्पात वेगवेगळ्या वयोगटातील लोकांचे लसीकरण केले जात आहे. केंद्र सरकार एकूण लसीपैकी 75 टक्के लसी खरेदी करत असून त्या राज्यांना मोफत लसीकरणासाठी दिल्या जात आहेत.
लसींची देशांतर्गत उपलब्धता वाढवण्यासाठी केंद्र सरकार विविध प्रयत्न करत आहे, यात तंत्रज्ञान हस्तांतरण वित्तीय सहायता, आगावू रक्कम प्रदान करणे, नियमन प्रक्रिया सुलभ करणे अशा उपाययोजना आहेत. लसींचा पुरवठा भविष्यातही पुरेसा असावा यासाठी केंद्र सरकारने, लसींच्या खरेदीची पुढची मागणीही नोंदवली आहे.
राज्ये/केंद्रशासित प्रदेशांना, लसींचा पुरवठा आणि उपलब्धतेविषयी 15 दिवस आगावू सूचना दिली जाते. त्यानुसार, लसीकरणाचे नियोजन केले जाणे शक्य होते.
केंद्रीय रसायने आणि खते मंत्री मानसुख मांडवीय यांनी आज लोकसभेत ही माहिती दिली.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
आयुष मंत्रालय
आयुष राष्ट्रीय संस्थांच्या परिषदेचे उद्या प्रकाश जावडेकर यांच्या हस्ते उदघाटन
(नवी दिल्ली, 16 जुलै 2018
देशातील आयुष संस्थांचा शैक्षणिक दर्जा, संशोधन, रुग्णालय सुविधांमध्ये दर्जात्मक बदल आणि या संस्थांना पथदर्शी संस्था म्हणून नावारुपाला आणण्यासाठी केंद्रीय आयुष मंत्रालयांतर्गत असलेल्या अखिल भारतीय आयुर्वेद संस्थेने दोन दिवसाच्या राष्ट्रीय परिषदेचे नवी दिल्लीत आयोजन केले आहे. ही परिषद 17 आणि 18 जुलै रोजी इंडिया इंटरनॅशनल सेंटर, नवी दिल्ली येथे होणार आहे. परिषदेच्या उदघाटन सोहळ्याला केंद्रीय मनुष्यबळ विकास मंत्री प्रकाश जावडेकर आणि केंद्रीय आयुष राज्यमंत्री  श्रीपाद नाईक यांची उपस्थिती असणार आहे. आयुष सचिव वैद्य राजेश कोटेचा हेही याप्रसंगी उपस्थित राहणार आहेत.
परिषदेत दोन दिवस विविध आरोग्य विद्यापीठांचे कुलगुरु, नामांकित संशोधन संस्थांचे संचालक, आयआयटी, डीएसटी, डीबीटी, युजीसी या संस्थांमधून सुमारे शंभर व्यावसायिक परिषदेत सहभागी होणार आहेत. परिषदेदरम्यान भारतीय क्रीडा प्राधीकरण आणि आयआयटीसोबत परस्पर सामंजस्य करारावर स्वाक्षऱ्या केल्या जाणार आहेत.
पद्मभूषण डॉ बी एम हेगडे, पद्मश्री डॉ अनिल गुप्ता, डॉ विनोद पॉल, नीती आयोग सदस्य, डॉ केतकी बापट, केंद्र सरकारच्या मुख्य वैज्ञानिक सल्लागार, डॉ व्ही एम कटोच, आयसीएमआरचे माजी महासंचालक, डॉ भूषण पटवर्धन, सावित्रीबाई फुले पुणे विद्यापीठ हे या परिषदेला संबोधित करणार आहेत.
N.Sapre/S.Thakur/P.Kor
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 79.58 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 5.43 कोटी पेक्षा जास्त मात्रा उपलब्ध, 15 लाखापेक्षा जास्त मात्रा पुरवठ्याच्या मार्गावर
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
79,58,74,395
|
|
PIPELINE
|
|
15,51,940
|
|
BALANCE AVAILABLE
|
|
5,43,43,49
केंद्र सरकारने आतापर्यंत सर्व स्त्रोताद्वारे 79.58 कोटींपेक्षा जास्त  लसींच्या मात्रा राज्ये/केन्द्र शासित प्रदेशांना पुरवल्या आहेत आणि 15 लाखापेक्षा जास्त मात्रा  पुरवठ्याच्या मार्गावर आहेत.
याशिवाय लसीच्या 5.43 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
पंतप्रधान कार्यालय
पंतप्रधानांनी तीर्थक्षेत्रे स्वच्छ ठेवण्याच्या यात्रेकरूंमधील प्रेरणेचे केले कौतुक
नवी दिल्ली, 30 मे 2022
प्रार्थना स्थळे स्वच्छ ठेवण्याच्या यात्रेकरूंमधील वाढत्या प्रेरणेचे पंतप्रधानांनी कौतुक केले आहे.
पंतप्रधानांनी मन की बात कार्यक्रमातून आपली धार्मिक स्थळे स्वच्छ ठेवण्याच्या केलेल्या आवाहनाला प्रतिसाद देत यात्रेकरू तीर्थक्षेत्रांची स्वच्छता करत असल्याचे ट्वीट उत्तराखंडचे मुख्यमंत्री श्री. पुष्कर सिंह धामी यांनी केले होते. त्याला प्रतिसाद देताना पंतप्रधानांनी ट्वीट केले आहे:
भाविकांची ही भावना तीर्थक्षेत्रांच्या स्वच्छतेसाठी प्रत्येकाला प्रेरित करणारी आहे.
G.Chippalkatti/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्रामीण विकास मंत्रालय
‘आझादी से अंत्योदय तक’ या 90 दिवसांच्या मोहिमेचा केंद्रीय मंत्री गिरीराज सिंह यांनी केला प्रारंभ
नवी दिल्ली, 28 एप्रिल 2022
केंद्रीय ग्रामीण विकास आणि पंचायती राज मंत्री गिरीराज सिंह यांनी आज ‘आझादी से अंत्योदय तक’ या 90 दिवसांच्या मोहिमेचा प्रारंभ केला, ज्यामध्ये 28 राज्ये/केंद्रशासित प्रदेशातील 75 जिल्ह्यांचा 09 केंद्रीय मंत्रालयांच्या लाभार्थी योजनांसह संपूर्ण विकास करण्याचे ध्येय आहे. वर्षभर साजऱ्या होणाऱ्या स्वातंत्र्याच्या अमृत महोत्सव  कार्यक्रमासाठी निवडलेले जिल्हे 99 स्वातंत्र्यसैनिकांच्या जन्मस्थानाशी निगडित आहेत, ज्यांनी भारताच्या स्वातंत्र्य लढ्यात देशासाठी बलिदान दिले.
संपूर्ण विकास दृष्टिकोनातून लाभार्थ्यांना 17 निवडक योजनांचे थेट सहाय्य देणे, ग्रामीण भागातील तळागाळातील व्यक्तीपर्यंत प्रत्येक सहभागी मंत्रालय/विभागांद्वारे पोहोचणे हे या मोहिमेचे उद्दिष्ट आहे.
आझादी से अंत्योदय तक मोहीम ही अमृत महोत्सवाच्या दिशेने सरकारचे एक ठोस पाऊल असल्याचे वर्णन करताना, केंद्रीय ग्रामीण विकास आणि पंचायती राज मंत्री गिरीराज सिंह म्हणाले की, मोहीम यशस्वी करण्यासाठी सर्व 9 मंत्रालयांनी लोकसहभागासह एकजुटीने काम केले पाहिजे. व्यापक प्रत्यक्ष देखरेखीखाली संपूर्ण विकास दृष्टिकोनातून आम्ही या 17 योजना राबवू. मोहीम पूर्ण झाल्यानंतर ते अहवाल म्हणून ठेवले जाईल”, असेही मंत्री म्हणाले.
75 जिल्ह्यांच्या यादीसाठी येथे क्लिक कराS.Kane/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
आर्थिक व्यवहार विषयक मंत्रिमंडळ समिती
2020 हंगामासाठी खोबऱ्याच्या किमान हमीभावाला केंद्रीय मंत्रिमंडळाची मंजुरी
नवी दिल्ली, 13 मार्च 2020
पंतप्रधान नरेंद्र मोदी यांच्या अध्यक्षतेखाली झालेल्या वित्तीय व्यवहारविषयक मंत्रिमंडळ समितीच्या बैठकीत 2020 या वर्षाच्या हंगामासाठी खोबऱ्याच्या किमान हमीभावाला मंजुरी देण्यात आली.
सर्वसाधारण दर्जाच्या वाटी खोबऱ्याची किमान आधारभूत किंमत प्रति क़्विटल 9,521 वरून 9,960 रुपयांपर्यंत वाढवण्यात आली आहे. तर संपूर्ण खोबरे डोलची किंमत प्रति क़्विटल . 9,920 वरुन 10,300 रुपये एवढी केली आहे. यामुळे खोबरे उत्पादकांना वाटी खोबऱ्यावर क़्विटलमागे 439 रुपये तर खोबरेडोलावर क़्विटलमागे 380 रुपयांचा लाभ होणार आहे.
देशभरात तयार होणाऱ्या खोबऱ्याचा सरासरी उत्पादन खर्च लक्षात घेऊन वाटी खोबऱ्याच्या उत्पादनातील 50 टक्के खर्च आणि खोबरे डोल उत्पादनातील 55 टक्के खर्च भरून निघावा, या उद्देशाने हा हमीभाव निश्चित करण्यात आला आहे.
कृषी उत्पादने खर्च आणि किंमत आयोगाच्या . शिफारशींवर आधारित हा हमीभाव देण्यात आला आहे.
देशातील कृषी उत्पादनांच्या खर्चाच्या दीडपट हमीभाव देण्याच्या तत्वावर हा हमीभाव वाढवण्यात आला आहे.
खोबरे उत्पादनात भारत जगात पहिल्या क्रमांकावर आहे.
B.Gokhale/R.Aghor/D.Rane
(Visitor Counter : 127
युवा व्यवहार आणि क्रीडा मंत्रालय
केंद्रीय युवा व्यवहार आणि क्रीडा मंत्रालयाने क्रीडा पुरस्कार, 2022 साठी आवेदने मागवली
dbtyas-sports.gov.in या पोर्टलवर केवळ ऑनलाइन पद्धतीने पाठवलेले अर्ज स्वीकारले जातील; अर्ज स्वीकारण्याची अंतिम मुदत 20 सप्टेंबर 2022 ला रात्री 11:59 पर्यंत
भारत सरकारच्या युवा व्यवहार आणि क्रीडा मंत्रालयतर्फे दरवर्षी क्रीडा पुरस्कारांसाठी आवेदने मागवली जातात. 2022 च्या क्रीडा पुरस्कारांसाठी अर्ज पाठवण्याचे आवाहन करणारी अधिसूचना www.yas.nic.in या वेबसाइटवर अपलोड करण्यात आली आहे. भारतीय ऑलिम्पिक असोसिएशन/भारतीय क्रीडा प्राधिकरण/मान्यताप्राप्त राष्ट्रीय क्रीडा महासंघ/क्रीडा प्रोत्साहन मंडळे/राज्य आणि केंद्रशासित प्रदेश सरकारे इत्यादींना देखील त्यानुसार सूचित केले गेले आहे.
पुरस्कारासाठी पात्र खेळाडू/प्रशिक्षक/संस्था/विद्यापीठांकडून अर्ज मागविण्यात येत आहेत. या वर्षीपासून,या कार्यासाठी समर्पित एका पोर्टलद्वारे केवळ ऑनलाइन पद्धतीने अर्ज मागवले जात आहेत. पुरस्कारासाठी मार्गदर्शक तत्त्वांनुसार पात्र असलेल्या अर्जदारांना केवळ dbtyas-sports.gov.in या पोर्टलवर अधिकारी/विशिष्ट व्यक्तींच्या शिफारशीशिवाय स्वत: अर्ज करण्याची परवानगी आहे. ऑनलाइन अर्जामध्ये कोणतीही समस्या आल्यास, अर्जदार क्रीडा विभागाशी section.sp4-moyas[at]gov[dot]in या ई-मेल आयडी किंवा .011-23387432 या दूरध्वनी क्रमांकावर कोणत्याही कामकाजाच्या दिवशी सकाळी 9.00 ते संध्याकाळी 5.30 पर्यंत संपर्क साधू शकतो.पुरस्कारासाठी पात्र खेळाडूंचे अर्ज dbtyas-sports.gov.in या पोर्टलवर 20 सप्टेंबर 2022 रोजी रात्री 11.59 वाजेपर्यंत सादर करणे आवश्यक आहे. अंतिम तारखेनंतर प्राप्त झालेले अर्ज विचारात घेतले जाणार नाहीत.
क्रीडा क्षेत्रात उत्कृष्ट कामगिरी करणाऱ्या खेळाडूंची कामगिरी लक्षात घेऊन त्यांचा सन्मान करण्यासाठी दरवर्षी हे क्रीडा पुरस्कार दिले जातात.
यासाठीचे निकष पुढीलप्रमाणे आहेत.- मेजर ध्यानचंद खेलरत्न पुरस्कार: चार वर्षांच्या कालावधीत क्रीडा क्षेत्रात नेत्रदीपक आणि उत्कृष्ट कामगिरी करणाऱ्या कोणत्याही एका खेळाडूला दिला जातो. चार वर्षांच्या सातत्यपूर्ण उत्कृष्ट कामगिरीसाठी अर्जुन पुरस्कार दिला जातो. प्रतिष्ठित आंतरराष्ट्रीय क्रीडा स्पर्धांसाठी पदक विजेते खेळाडू तयार केल्याबद्दल प्रशिक्षकांना द्रोणाचार्य पुरस्कार दिला जातो. तर ध्यानचंद पुरस्कार क्रीडाक्षेत्रातील कामगिरीसाठी दिला जाणारा जीवनगौरव पुरस्कार आहे.
ज्यांनी क्रीडा संवर्धन आणि विकासाच्या क्षेत्रात उल्लेखनीय कामगिरी केली आहे, अशा कॉर्पोरेट संस्था आणि व्यक्तींना ‘राष्ट्रीय खेल प्रोत्साहन पुरस्कार’ दिला जातो. आंतर-विद्यापीठ स्पर्धांमध्ये सर्वोत्तम कामगिरी करणाऱ्या विद्यापीठाला मौलाना अब्दुल कलाम आझाद  करंडक पुरस्कार दिला जातो.
राष्ट्रपती कार्यालय
राष्ट्रपतींनी उगादी, गुढीपाडवा, चैत्र शुक्लादी, चेट्टी चंद, नवरोज आणि सजिबू चैरोबा यांच्या पूर्वसंध्येला दिल्या शुभेच्छा
नवी दिल्ली, 21 मार्च 2023
राष्ट्रपती द्रौपदी मुर्मू यांनी उगादी, गुढीपाडवा, चैत्र शुक्लादी, चेट्टी चंद, नवरोज आणि सजिबू चैरोबा या सणांच्या पूर्वसंध्येला नागरिकांना शुभेच्छा दिल्या आहेत.
राष्ट्रपतींनी आपल्या संदेशात म्हटले आहे की उगादी, गुढीपाडवा, चैत्र शुक्लादी, चेट्टी चंद, नवरोज आणि सजिबू चैरोबा या सणांच्या पुर्वसंध्येला सर्व नागरिकांना शुभेच्छा देते.
भारतीय नववर्षाच आरंभ होताना साजरे होणारे हे सण पुरातन आपल्या विश्वासाचे प्रतीक आणि संस्कृतीचे वाहक आहेत. हे आनंद घेऊन येणारे उत्सव सामाजिक बंध आणि बंधुत्व दृढ करतात. या उत्सवांमधून आपण निसर्गाप्रती कृतज्ञता व्यक्त करतो,
हे सण भारतातील वेगवेगळ्या समाजातील प्रेमाचे बंध घट्ट करोत तसेच सर्वांना सुसंवाद, आपुलकी , आनंद आणि समृद्धी प्रदान करोत.
राष्ट्रपतींचा संदेश वाचण्यासाठी येथे क्लिक करा.
R.Aghor/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
पंतप्रधान कार्यालय
राणी वेलू नचियार यांना त्यांच्या जयंतीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी राणी वेलू नचियार यांना त्यांच्या जयंतीनिमित्त आदरांजली वाहिली आहे.
आपल्या ट्विट संदेशात पंतप्रधान म्हणाले;
"महापराक्रमी राणी वेलू नचियार यांना त्यांच्या जयंतीनिमित्त विनम्र अभिवादन. आघाडीवर राहून त्यांनी आपल्या लोकांना न्याय मिळवून दिला. त्यांनी वसाहतवादाचा तीव्र प्रतिकार केला. समाजाच्या कल्याणासाठी काम केले. त्यांचे शौर्य येणाऱ्या पिढ्यांना प्रेरणा देत राहील."